b'\n_START_ARTICLE_\nFredrik Stoor\n_START_SECTION_\nTidlig karriere\n_START_PARAGRAPH_\nFredrik Stoor vokste opp i Tr\xc3\xa5ngsund s\xc3\xb8r for Stockholm. Som 8-\xc3\xa5ring begynte han i K\xc3\xa4rrtorp BK. Siden ble det spill i Skog\xc3\xa5s/Tr\xc3\xa5ngsunds FF. 1996 gikk han til Hammarby IF. Han er et talent og spilte p\xc3\xa5 Hammarbys A-lag fra 2002. Stoor`s debut p\xc3\xa5 Hammarbys A-lag var den 1. mai 2003 mot Ytterhogdals IK i den svenske cupen.\n_START_SECTION_\nRosenborg\n_START_PARAGRAPH_\nI november 2006 signerte han for Rosenborg. Han er h\xc3\xb8yreback, men kan ogs\xc3\xa5 spille midtstopper. Han debuterte for Rosenborg p\xc3\xa5 Gran Canaria i en treningskamp mot Rapid Buceresti. Gode prestasjoner for Rosenborg og Sverige f\xc3\xb8rte til interesse fra utenlandske klubber. I hans siste kamp for Rosenborg, sk\xc3\xa5ret han sitt f\xc3\xb8rste og eneste m\xc3\xa5l for klubben.\n_START_SECTION_\nFulham\n_START_PARAGRAPH_\nDen 30. juli 2008 ble det klart at Stoor hadde signert for den engelske toppklubben Fulham FC, der han bl.a ble lagkamerat med norske Brede Hangeland. Hans f\xc3\xb8rste kamp for klubben kom 2. august i en uavgjort 1-1 treningskamp mot Birmingham. Tilsammen spilte Stoor fire seriekamper for Fulham.\n_START_SECTION_\nDerby\n_START_PARAGRAPH_\nStoor ble utl\xc3\xa5nt til Derby County fra Fulham i september 2009. Tilsammen spilte Stoor elleve seriekamper for Derby.\n_START_SECTION_\nV\xc3\xa5lerenga\n_START_PARAGRAPH_\nStoor signerte en tre\xc3\xa5rskontrakt med V\xc3\xa5lerenga i januar 2011.\n_START_SECTION_\nLillestr\xc3\xb8m\n_START_PARAGRAPH_\nL\xc3\xb8rdag 31. mars 2012 ble det klart at Stoor kom p\xc3\xa5 l\xc3\xa5n fra V\xc3\xa5lerenga til Lillestr\xc3\xb8m. L\xc3\xa5neperioden skal vare ut sesongen 2012._NEWLINE_Signerte 7. januar 2013 en 1 \xc3\xa5r kontrakt med Lillestr\xc3\xb8m, etter at V\xc3\xa5lerenga hadde terminert sin avtale.\n_START_SECTION_\nLandslagsspill\n_START_PARAGRAPH_\nI januar 2008 fikk han i en treningskamp mot Costa Rica sin debut p\xc3\xa5 det svenske landslaget og fikk i ettertid meget god kritikk. Den 13. mai 2008 ble han tatt ut til den Svenske EM-troppen.'